№9 КӘСІПОРЫННЫҢ МАРКЕТИНГТІК ҚЫЗМЕТІН ТАЛДАУ 

1. Маркетингтік қызметті талдаудың мәні мен міндеттері
   Нарықтық жағдайда маркетинг құралдарын қолдану — ұйымның тиімді қызмет етуінің қажетті шарттарының бірі. Маркетингті нарықтың басқа субъектілерінің қажеттілігін ауыстыру жолымен қанағаттандыруға бағытталған қызмет түрі деп анықтауға болады. 
Сондықтан кім үшін, қандай көлемде өндіруді және қандай баға бойынша сатуды шешпес бұрын, алдымен кәсіпорынға өнімге деген сұранысты, оны өткізу нарығын, бәсекелестерді, әлуетті сатып алушыларды, нарықтық баға деңгейін зерделеп алу керек. 
Осыған кәсіпорын жұмысының нәтижелері және қаржылық жағдайы тікелей байланысты. 
Кәсіпорынның маркетингтік қызметін талдау міндеттеріне келесілер жатады: 
• Қажетті ассортиментте және көлемде өнім өндіру мен сатудың жоспарын негіздеу мақсатында өнімге деген төлем қабілетілік сұранысын, оны өткізу нарығын зерделеу; 
• Өнімнің деңгейін көтеру мақсатында кәсіпорын өнімнің бәсекеге қабілеттілігін бағалау; 
• Өнімге деген сұраныс икемділігін қалыптастыратын факкторларды талдау және сұранысы жоқ өнім тәуекелінің деңгейін бағалау; 
• Сұранысты қалыптастыру стратегиясын, тактикасын, әдістерін өңдеу, өндіріс тиімділігін бағалау.

2. Өнімге сұранысты талдау және тапсырыстар портфелін қалыптастыру
   Сұраныс экономикалық категория ретінде тұтынушының белгілі бір нарықта белгілі бір уақыт аралығында белгілі бір бағамен алғысы келетін және оны сатып алуға шамасы келетін тауарлар көлемін сипаттайды. 
Сұраныс деңгейіне көптеген факторлар әсер етеді: ұсынылатын тауардың бағасы, тауардың сапасы, сатып алушылардың кірістері, тұтынушылардың қалауы және т.б.
 Сұраныстың баға өзгерісіне сезімталдылық деңгейін бағалық икемділік коэффиценті (Ер) көмегімен есептейді: 
Сұраныстың тұтынушылар табыстары деңгейіне тәуелділігі табыстар бойынша сұраныс икемділігі коэффицентімен (Еd) бағаланады. 
Бұл коэффиценттердің мәндері 1-ден жоғары болса, онда сұраныс икемді және керісінше 1-ден төмен болса, онда сұраныс икемсіз. Егер икемділек коэффиценті 0-ге тең болса, онда сұраныс абсолютті икемсіз, яғни баға қалай өзгерсе де өнімге деген сұраныс өзгерісін туындата алмайды. Ал егер коэффииент 1-ге гең болса, онда пропорционалды тәуелділік (тура немесе кері) бар екенін, яғни сұраныстың өсу қарқыны бағаның төмендеу қарқынына тең дегенді білдіреді.
Есептеуден сұраныс қарқынының төмендеуі баға өсімшесі қарқынынан озып тұрғанын байқауға болады. Сондықган А өніміне сұраныс салыстырмалы икемді деп тұжырым жасауға болады, бірақ инфляция жағдайында сұраныс икемділігі төмендейді, өйткені бағаның өсуіне психологиялық қалыптасу болады.

3. Сұранысы жоқ өнім тәуекелін бағалау
Сұранысты зерттеу сұранысы жоқ өнім тәуекелін бағалаумен тығыз байланысты. Ол тұтынушылардың тауарды сатып алудан бас тартқан жағдайында пайда болады және ұйымға мүмкін болатын материалдық және моральдік зиян мөлшерімен анықталады. Әрбір ұйым өнімнің қандай да бір бөлігі сатылмай қалса, онда жоғалту мөлшерін білу керек. Сұранысы жоқ өнімнің салдары болмауы үшін оның болмау жолдарын іздеу немесе жоғалтуларды азайту мақсатында оның пайда болу факторларын зерттеу қажет. 
Оған әсер ететін ішкі және сыртқы факторлар болады.
Ішкі факторлар: өнімге деген сұраныстың кате құрастырылған болжамы; өткізу нарығындағы ұйымның қате жүргізілген баға саясаты; шикізаттың, құрал жабдықтың, артта қалған ескі технологияның төмен сапасы; персоналдың біліктігінің нашарлығы және т.б.; 
Сыртқы факторлар: тұтынушылардың төлемге қабілетсіздігі; салымдар бойынша пайыздық мөлшерлемелердің жоғарлауы; демографиялык, әлеуметтік — экономикалық, саяси және басқа себептер. 
Сұранысы жоқ өнім тәуекелі өндіріс алдында, өндірісте және өндірістен кейінгі сатыларда байқалуы мүмкін. Егер тәуекел өндіріс алдындағы сатыда байқалса, онда экономикалық зиян аз болады. Егер сұранысы жоқ өнім тәуекелі өндірістік немесе өндірістен кейінгі сатыда байқалса, онда ол ұйымның қаржылық жағдайын айтарлықтай әсер етеді. 
Сұранысы жоқ өнім тәуекелін байқау сатыларына орай басқару шешімдері әртүрлі болады: мысалы, өндіріс  алдындағы сатыда өнімнің сол түрін өндіруді басқа өніммен ауыстыру; өндіріс сатысында әлі де болса дизайн, конструкция, бұйымның бағасына елеулі өзгерістер енгізуге болады және осылардың есебінен өнімді нарыққа жылжыту; өндірістен кейінгі сатыда банкроттықты болдырмау жағын ойлану керек, өйткені сұранысы жоқ өнім — бұл ұйым үшін тікелей зиян болып табылады.
Сұранысы жоқ өнім тәуекелін бағалау үшін өнім өндірудің келісім шарттармен немесе тапсырыстармен қамтамасыз етілуін, дайын өнімнің әрбір түрі бойынша қалдықтары динамикасын, олардың жалпы сатылым көлеміндегі үлес салмағын, сатылу жылдамдығын және т.б. талдау жасау қажет.
2 Кестеге назар аударайық— Өнім өндіру жоспарының келісім-шартпен қамтамасыз етілуін талдауы жүргізілген. 
Кестеден С және Д өнімдерін шығару жоспары толығымен келісім—шартпен қамтамасыз етілгенін көруге болады. А және Б өнімдерін шығару 81,2% және 92,8% қамтамасыз етілген. Ұйымға өзінің өндіріс құрылымын А және Б өнімдерінің үлес салмағын қысқарта отырып, С және Д өнімдерінің үлесін көбейту арқылы қайта қарауға тура келді. Жалпы ұйымның нарық коньюнктурасына белсене араласатынын байқауға болады. 
Сұранысы жоқ өнімдер тәуекелін бағалау үшін дайын өнім қалдықтары динамикасын талдау қажет. Кестеден есеп беру жылында А және Б бұйымдары бойынша сатылмаған өнім қалдықтарының біраз көбейгенін байқауға болады. Ал бұл болса сұраныстың төмендегенін білдіреді. Сондықтан ұйымға сұранысы жоқ өнімнен зиян шекпес үшін шаралар қабылдау керек.
4. Өнімді өткізу нарықтарын талдау
Өткізу нарығына сату көлемі, бағаның орташа деңгейі, өнімді өткізуден түскен түсім, алынған пайда сомасы және т.б. байланысты. Бірінші кезекте соңғы 3-5 жыл аралығында өткізу нарығындаіы өнімнің әрбір түрі бойынша динамикасын зерделеу керек. 4 Кестеге назар аударайық.  Өнімді өткізу нарығы динамикасын талдау жүргізілген.   
Кестеден соңғы 2 жылда А өніміне сұраныстың, әсіресе сыртқы нарықта төмендегенін байқауға болады. Бәсекеғе қабілеттілікті жоғарлату үшін қосымша шығындар пайда әкелмеді. Сатылған өнім көлемі және рентабельділік төмендеп кеткен. Б бұйымы бойынша сатылған өнім көлемі тұрақты және тұракты табыс алынды. Ал С бұйымы бойынша сатылған өнім көлемі мен табыстылық жоғарлаған. 
Талдау нәтижелері негізінде тауарларды төрт категорияға бөледі. 
Тауарларды категорияға бөлгенде нарықтың жеке сегменті ретінде әрбір тауардың өмір сүру циклінің қандай сатысында тұрғанын есепке алу керек. 
5. Өнімнің бәсекеге қабілеттілігін талдау 
Бәсекеге қабілеттілік деп өнімнің тауар-бәсекелестен нақты қоғамдық қажеттілігіне сәйкес деңгейі бойынша, сонымен бірге оны қанағаттандыруға кететін шығындар бойынша ерекшелендіретін сипаттамасын түсінеді. 
Өнімнің бәсекеге қабілеттілігін бағалау тұтынушының қажеттілігін және нарықтың талаптарын зерттеуге негізделген. Тауар тұтынушының қажеттілігін қанағаттандыру үшін ол белгілі бір параметрлерге сәйкес келуі керек: 
• техникалық (тауар қасиеті, оны қолдану саласы); 
• эстетикалық (тауардың сыртқы түрі); 
• эргономикалық (тауардың адам организміне сәйкес келуі); 
• нормативтік (тауардың әрекеттегі нормаларға және стандарттарға сәйкес келуі); 
• экономикалық (тауар бағасының деңгейі, оған сервистік қызмет жасау, кажеттілігін камтамасыз ететін тұтынушының қаражаттары). 
Өнімнің бәсекеге қабілеттілігі бірлік, топтық және интегралдық көрсеткіштерін есептеледі. Өнімнің бәсекеге қабілеттілігін жоғарлатудың маңызды бағыты — тауар қозғалысы үдерісін, сауданы ұйымдастыруды, сервистік қызметті, өнімді жарнамалауды жетілдіру.   
